10 इस्राएल क परिवार, यहोवा क सुना। 2 जउन यहोवा कहत ह, उ इ अहइः
"अन्य रास्ट्रन क लोगन क तरह जिन रहा।
अकासे क खास संकेतन स जिन डेराअ।
दूसर रास्ट्र ओन संकेतन स डेरात हीं जेनका उ पचे अकासे मँ लखत हीं।
किन्तु तू पचन्क ओन चीजन स नाहीं डेराइ चाही।
3 दूसर लोगन क रीति रिवाज ब्यर्थ अहइँ।
ओनकर देव मूरतियन जंगल क लकड़ी क अलावा कछू नाहीं।
ओनकर देव मूरतियन कारीगर क छैनी स बनी अहइँ।
4 उ पचे आपन देव मूरतियन क सोना चाँदी स सुन्नर बनावत हीं।
अउर कीलन स लटकावत हीं जेहसे उ सबइ लटके रहइँ, गिर न पड़इँ।
5 दूसर देसन क देव मूरतियो,
ककड़ी क खेते मँ खड़े फूस क पुतले क समान अहइँ।
उ सबइ न बोल सकत हीं,
अउर न चल सकत हीं।
काहेकि उ सबइ चल नाहीं सकतिन।
ओनसे जिन डेराअ।
6 यहोवा तू जइसा कउनो दूसर नाहीं अहइ।
तू महान अहा।
तोहार नाउँ महान अउर सक्तितपूर्ण अहइ।
7 परमेस्सर, हर एक मनई क तोहार सम्मान करना चाही।
तू सबहिं रास्ट्रन क राजा अहा।
तू ओनके सम्मान क पात्र अहा।
रास्ट्रन मँ अनेक बुद्धिमान मनई अहइँ।
किन्तु कउनो मनई तोहरे समान बुद्धिमान नाहीं अहइ।
8 दूसर रास्ट्रन क सबहिं लोग बेहुदा अउर मूरख अहइँ।
ओनकर देवतन क सिच्छा केवल लकड़ी क टुकड़ा अहइँ।
अउर उफाज नगर क सोने क उपयोग कइके बनावत हीं।
उ सबइ देव मूरतियन बढ़इयन अउ सुनारन क जरिये बनाई जात हीं।
उ पचे ओन देव मूरतियन क अच्छा किसिम क कीमती नीले अउर बैंगनी वस्त्र पहिरावत हीं।
इ सबइ "कुसल कारीगरन" दुआरा बनाए गए रहेन।
10 किन्तु केवल यहोवा ही सच्चा परमेस्सर अहइ।
उ एकमात्र परमेस्सर अहइ जउन चेतन अहइ।
उ सास्वत सासक अहइ।
जब परमेस्सर किरोध करत ह तउ धरती काँप जात ह।
रास्ट्रन क लोग ओकरे किरोध क रोक नाहीं सकतेन।
11 यहोवा कहत ह, "ओन लोगन क इ सँदेसा द्याः
अउर उ पचे देवता नस्ट कइ दीन्ह जइहीं,
12 उ परमेस्सर एक ही अहइ जउन आपन सक्ति स पृथ्वी बनाएस।
परमेस्सर आपन बुद्धि क उपयोग किहस अउर संसार क रचना कइ डाएस।
आपन समुझ क अनुसार परमेस्सर पृथ्वी क ऊपर अकास क फइलाएस।
अउर उ अकास स बड़े जल क बाढ़ क सिरावत ह।
उ पृथ्वी क हर एक स्थान पइ, अकासे मँ मेघ क उठावत ह।
उ बिजली क बर्खा क साथ पठवत ह।
उ आपन गोदामन स पवन क निकारत ह।
14 लोग एतना बेवकूफ अहइँ।
सुनार ओन देव मूरतियन स मूरख बनावा गएन ह जेनका उ पचे खुद बनाएन ह।
इ सबइ मूरतियन झूठ क अलावा कछू नाहीं अहइँ,
उ सबइ निस्कृय अहइँ।
15 उ सबइ देव मूरतियन कउनो काम क नाहीं।
उ सबइ कछू अइसी अहइँ जेनकर मजाक उड़ावा जाइ सकइ।
निआउ क समइ आवइ पइ उ सबइ देव मूरतियन नस्ट कइ दीन्ह जइहीं।
16 किन्तु याकूब क परमेस्सर ओन देव मूरतियन क समान नाहीं अहइ।
परमेस्सर सबहिं वस्तुअन क सृस्टि किहस,
अउर इस्राएल उ परिवार अहइ जेका परमेस्सर आपन लोग क रूप मँ चुनेस।
परमेस्सर क नाउँ, "सर्वसक्तिमान यहोवा" अहइ।
अउर जाइ क तइयार हो जा।
18 यहोवा कहत ह,
"इ समय मइँ यहूदा क लोगन क इ देस स बाहेर लोकाइ देब।
मइँ ओनका पीड़ा अउ परेसानी देब।
19 ओह, मइँ बुरी तरह घायल अहउँ।
मइँ ठीक नाहीं होइ सकत।
तउ भी मइँ खुद स कहेउँ,
20 मोर डेरा बर्बाद होइ गवा।
डेरे क सारी रस्सियन टूट गइन ह।
मोर बच्चन मोका तजि गएन।
उ पचे चला गएन।
कउनो मनई मोर डेरा लगावइ क नाहीं बचा ह।
कउनो मनई मोरे बरे सरण ठउर बनावइ क नाहीं बचा ह।
21 गड़रियन (प्रमुख) मूर्ख अहइँ।
उ पचे यहोवा क पावइ क जतन नाहीं करतेन।
उ पचे बुद्धिमान नाहीं अहइँ,
एह बरे ओनकर रेवड़न (लोग) बिखर गइन अउर नस्ट होइ गइन ह।
22 धियान स सुना।
एक कोलाहल, कोलाहल उत्तर स आवत अहइ।
इ यहूदा क नगरन क नस्ट कइ देइ।
यहूदा एक सुनसान रेगिस्तान बन जाइ।
इ गीदड़न क माँद बन जाइ।
23 हे यहोवा, मइँ जानत हउँ कि मनई फुरइ आपन जिन्नगी क मालिक नाहीं अहइ।
लोग फुरइ आपन भविस्स क जोजना नाहीं बनाइ सकत हीं।
लोग फुरइ नाहीं जानतेन कि कइसे ठीक जिअत रहा जाइ।
24 हे यहोवा, हमार अनुसान करा,
किन्तु निआव स।
किरोध मँ हमका सजा जिन द्या।
नाहीं तउ तू मोका नस्ट कइ देब्या।
25 जदि तू कोहान अहा तउ दूसर रास्ट्रन क सजा द्या।
उ पचे, न तोहका जानत हीं न ही तोहार सम्मान करत हीं।
उ सबइ लोग तोहार आराधना नाहीं करतेन।
ओन रास्ट्रन याकूब क परिवारे क नस्ट किहन।
उ पचे इस्राएल क पूरी तरह बर्बाद कइ दिहन।
उ पचे इस्राएल क जन्मभूमि क नस्ट किहन।
Awadhi Bible: Easy-to-Read Version. Copyright © 2005 Bible League International.
